శనివారం, 6 ఫిబ్రవరి 2021 (10:38 IST)
తాళం వేసిన గదిలో స్త్రీ, పురుషుడు ఉండడం తప్పు కాదని.. దాని ఆధారంగా ఒకరికి వ్యతిరేకంగా చర్యలు తీసుకోవడం వీలు కాదని మద్రాసు హైకోర్టు శుక్రవారం సంచలన తీర్పు చెప్పినట్లు 'సాక్షి' ఒక కథనంలో తెలిపింది. ఆ కథనం ప్రకారం.. 1998లో దాఖలైన కేసు విచారణను హైకోర్టు ముగించింది. ''1997లో సాయుధ దళం విభాగంలో శరవణబాబు కానిస్టేబుల్‌గా చేరాడు. 1998లో అతని ఇంటి లోపల అదే ప్రాంతంలో నివాసం ఉంటున్న మరో మహిళా కానిస్టేబుల్‌ ఉండడాన్ని స్థానికులు చూసి గదికి తాళం వేశారు.
దీంతో కానిస్టేబుల్‌ శరవణబాబుకు, మహిళా పోలీసు కానిస్టేబుల్‌తో వివాహేతర సంబంధం ఉందని భావించి పోలీసు అధికారులు చర్యలు తీసుకోవడానికి నిర్ణయించారు. అతన్ని డిస్మిస్‌ చేస్తూ సాయుధ దళం విభాగం ఐజీ మణి ఆదేశాలు జారీ చేశారు. దీన్ని వ్యతిరేకిస్తూ శరవణబాబు మద్రాసు హైకోర్టులో పిటిషన్‌ దాఖలు చేశారు. తనకు మహిళా కానిస్టేబుల్‌కు వివాహేతర సంబంధం లేదని పేర్కొన్నారు.
ఆమె బయటకు వెళ్లినప్పుడు తాళం పెట్టి వెళుతూ ఉంటారని, దాన్ని తీసుకోవడానికి వెళ్లానని పేర్కొన్నారు. దీనిపై తుది విచారణ అనంతరం శుక్రవారం హైకోర్టు తీర్పు ప్రకటించింది. న్యాయమూర్తి సురేష్‌కుమార్‌.. ఫిర్యాదుదారుడు శరవణబాబు, ఆ మహిళ ఒకే ఇంటిలో ఉంటున్నట్లు సాక్ష్యాధారాలు లేవని తెలిపారు. ఆరోపణలపై చర్యలు తీసుకోవడం సరైంది కాదని పేర్కొన్నారు. శరవణ బాబును డిస్మిస్‌ చేస్తూ ఇచ్చిన ఆదేశాలను రద్దు చేస్తున్నట్టు ప్రకటించారు.
ఒక పురుషుడు, ఒక స్త్రీ ఒకే గదిలో ఉండడాన్ని వ్యభిచారంగా చూడడం సరికాదన్నారు. సమాజంలో పలువురికి కొన్ని అభిప్రాయాలు ఉండొచ్చని, దాని ఆధారంగా చర్యలు తీసుకోవడానికి వీలు లేదని న్యాయమూర్తి ఆదేశాలు జారీ చేశారు'' అని ఆ కథనంలో పేర్కొన్నారు.
sanivaaram, 6 fibravari 2021 (10:38 IST)
taalam vesina gadilo stree, purushudu undadam tappu kaadani.. daani aadhaaramgaa okariki vyatirekamgaa charyalu teesukovadam veelu kaadani madrasu hycortu sukravaaram sanchalana teerpu cheppinatlu 'saakshi' oka kathanamlo telipindi. aa kathanam prakaaram.. 1998loo daakhalaina kesu vichaarananu hycortu muginchindi. ''1997loo saayudha dalam vibhaagamlo saravanabaabu conistablenga cheraadu. 1998loo athani inti lopala adhe praantamlo nivasam untunna maro mahila conistable undadaanni sthaanikulu chusi gadiki taalam vaesaaru.
deentho conistable saravanabaabuku, mahila polisu kaanistebuleni vivahetara sambandham undani bhavinchi polisu adhikaarulu charyalu teesukoovadaaniki nirnayinchaaru. atanni dismisse chestu saayudha dalam vibhagam ig mani aadesaalu jaarii chesaru. deenni vyatirekistuu saravanabaabu madrasu hycortulo pitition daakhalu chesaru. tanaku mahila kaanistebleni vivahetara sambandham ledani perkonnaru.
aame bayataku vellinappudu taalam petti velutuu untaarani, daanni teesukoovadaaniki vellaanani perkonnaru. deenipai tudi vichaarana anantaram sukravaaram hycortu teerpu prakatinchindi. nyaayamuurti sureshekumarkae.. firyaadudaarudu saravanabaabu, aa mahila oke intilo untunnatlu saakshyaadhaaraalu levani telipaaru. aaropanalapai charyalu teesukovadam saraindi kaadani perkonnaru. saravana baabunu dismisse chestu ichina aadesaalanu raddu chestunnattu prakatinchaaru.
oka purushudu, oka stree oke gadilo undadaanni vyabhichaaramgaa chudadam sarikaadannaaru. samaajamlo paluvuriki konni abhipraayaalu undochani, daani aadhaaramgaa charyalu teesukoovadaaniki veelu ledani nyaayamuurti aadesaalu jaarii chesaru'' ani aa kathanamlo perkonnaru.